**ชื่อเรื่อง** การพัฒนาผลสัมฤทธิ์ทางการเรียนรายวิชาการงานอาชีพและเทคโนโลยี(งานเกษตร) เรื่องพืชสวยงามลดโลกร้อน โดยใช้โดยใช้ใบความรู้และการปฏิบัติจริง ของนักเรียนชั้นมัธยมศึกษาปีที่ 2 โรงเรียนกันทรลักษ์วิทยาคม

**ผู้ศึกษาค้นคว้า** นางสาวนิตยา กลองชัย

**ครูที่ปรึกษา** นายบัณฑิตย์ คมใส

**ปริญญา** ครุศาสตรบัณฑิต สาขาวิชา เกษตรศาสตร์ มหาวิทยาลัยราชภัฎสุรินทร์ปีการศึกษา 2529

**บทคัดย่อ**

การวิจัยครั้งนี้ได้ศึกษาเกี่ยวกับ เรื่องพืชสวยงามลดโลกร้อน รายวิชาการงานอาชีพและเทคโนโลยี(งานเกษตร) โดยกาจัดการเรียนการสอนโดยใช้ใบความรู้และการปฏิบัติจริง ของนักเรียนชั้นมัธยมศึกษาปีที่ 2 มีจุดประสงค์เพื่อศึกษา ผลสัมฤทธิ์ทางการเรียน เปรียบเทียบผลสัมฤทธิ์ทางการเรียนก่อนและหลังการจัดกิจกรรมการเรียนการสอนโดยใช้ใบความรู้และการปฏิบัติจริง และศึกษาความพึงพอใจของนักเรียนที่มีต่อการสอน โดยการจัดกิจกรรมการเรียนการสอนโดยใช้ใบความรู้และการปฏิบัติจริง ของนักเรียนชั้นมัธยมศึกษาปีที่ 2 กลุ่มตัวอย่างเป็นนักเรียนชั้นมัธยมศึกษาปีที่ 2 ห้อง 2/3 จำนวน 26 คน ปีการศีกษา 2558 โรงเรียนกันทรลักษ์วิทยาคม อำเภอกันทรลักษ์ จังหวัดศรีสะเกษ ซึ่งได้มาโดยการเลือกแบบเจาะจง เครื่องมือที่ใช่ ได้แก่ แผนการจัดการเรียนรู้จำนวน 2 แผนการจัดการเรียนรู้ แบบทดสอบวัดผลสัมฤทธิ์ทางการเรียนเป็นปรนัย 4 ตัวเลือก จำนวน 30 ข้อ แบบวัดความพึงพอใจของนักเรียนที่มีต่อการจัดกิจกรรมการเรียนการสอนโดยใช้ใบความรู้และการปฏิบัติจริง และวิธีการสอนโดยใช้ใบความรู้และการปฏิบัติจริง วิเคราะห์ข้อมูลโดยใช้สถิติพื้นฐาน การวิเคราะห์คุณภาพเครื่องมือและสถิติเชิงอ้างอิง

**ผลการศึกษาค้นคว้าปรากฏดังนี้**

ผลการศึกษาค้นคว้าสรุปได้ ดังนี้

 1. ผลสัมฤทธิ์ทางการเรียนของนักเรียนชั้นมัธยมศึกษา ปีที่ 2/3 เรื่องพืชสวยงามลดโลกร้อน โรงเรียนกันทรลักษ์วิทยาคม โดยใช้ใบความรู้และการปฏิบัติจริง มีค่าเฉลี่ย 20.50 คิดเป็นร้อยละ 78.84 และมีส่วนเบี่ยงเบนมาตรฐาน 2.88 คะแนน

 2. ผลสัมฤทธิ์ทางการเรียน เรื่องพืชสวยงามลดโลกร้อน ของนักเรียนชั้นมัธยมศึกษาปีที่ 2/3 โดยการจัดกิจกรรมการเรียนรู้ ใช้ใบความรู้และการปฏิบัติจริง มีค่าเฉลี่ยเท่ากับ โดยใช้ใบความรู้และการปฏิบัติจริง คิดเป็นร้อยละ 78.84 สูงกว่าก่อนเรียน ก่อนเรียนซึ่งมีค่าเฉลี่ยเท่ากับ 16.88 คิดเป็นร้อยละ 64.92 เป็นไปตามสมมติฐานที่ตั้งไว้ คือ ผลสัมฤทธิ์ทางการเรียน เรื่องพืชสวยงามลดโลกร้อน หลังจากการเรียนใช้ใบความรู้และการปฏิบัติจริง สูงกว่าก่อนเรียน อย่างมีนัยสำคัญ .01

 3. นักเรียนที่เรียนด้วยวิธีการเรียนการสอนใช้ใบความรู้และการปฏิบัติจริง เรื่องพืชสวยงามลดโลกร้อน รายวิชาการงานอาชีพและเทคโนโลยี(งานเกษตร) กลุ่มสาระการเรียนรู้การงานอาชีพและเทคโนโลยี ชั้นมัธยมศึกษาปีที่ 2/3 มีความพึงพอใจโดยรวมอยู่ในระดับมากขึ้นไป ($\overbar{x}$ = 4.24) และเมื่อทดสอบสมมติฐานพบว่า นักเรียนมีความพึงพอใจอยู่ในระดับมากขึ้นไป อย่างมีนัยสำคัญ .01

 4. กระบวนการสอนทที่ใช้ใบความรู้และการปฏิบัติจริงทำให้เกิดองค์ความรู้และกระบวนการเรียนรู้ร่วมกัน เกิดการช่วยเหลือซึ่งกันและกัน เมื่อนักเรียนได้ใช้ใบความรู้และการปฏิบัติจริงวิธีการการขยายพันธุ์ไม้ประดับนักเรียนจะมีความเข้าใจ เห็นเป็นรูปธรรมในบทเรียนและนักเรียนจะสามารถจำวิธีการขยายพันธุ์ไม้ประดับได้ดี ทำให้นักเรียนเกิดทักษะในการปฏิบัติงานได้ดี สามารถที่จะขยายพันธุ์ไม้ประดับให้เกิดผลสำเร็จได้มากขึ้น ซึ่งสอดคล้องกับแนวคิดและหลักการใช้ใบความรู้และการปฏิบัติจริง